**NOTĂ INFORMATIVĂ**

**la proiectul legii pentru modificarea şi completarea Legea nr. 200  din  16.07.2010 privind regimul străinilor în Republica Moldova**

În conformitate cu prevederile Articolului 202 al Acordului de Asociere Republica Moldova – Uniunea Europeană, părţile au reafirmat angajamentele asumate în temeiul Acordului OMC prin stabilirea măsurilor necesare pentru liberalizarea progresivă, reciprocă în materie de stabilire a persoanelor –cheie şi de comerţ cu servicii (alineatul (1), fără a se aplica măsuri speciale care vizează persoanele fizice care doresc să intre pe piaţa forţei de muncă, privind cetăţenia, rezidenţa sau angajarea permanentă (alineatul (2).

Totodată, părţile şi-au luat angajamente de a elabora şi aplica măsuri privind intrarea şi şederea temporară pe teritoriul ambelor părţi a anumitor categorii de persoane în scopul îmbunătăţirii mediului de afaceri şi a dezvoltării serviciilor şi prestatorilor de servicii.

În acest sens şi în vederea realizării activităţilor incluse în punctele 214-215 al Planului Naţional de Acţiuni pentru implementarea Acordului de Asociere Republica Moldova-Uniunea Europeană în perioada 2014-2016, aprobat prin Hotărîrea Guvernului nr.808 din 7 octombrie 2014, experţi ai Ministerul Afacerilor Interne, în comun cu reprezentanţii altor autorităţi publice centrale, în cadrul Grupului de lucru, au efectuat o evaluare a cadrului legal naţional privind condițiile de intrare și de ședere în scopul transpunerii angajamentelor stabilite în *Secţiunea 4 Prezenţa temporară a persoanelor fizice aflate în vizită de afaceri* (Capitolul 6 Dreptul de stabilire, comerţul cu servicii şi comerţul electronic**).**

Astfel, în scopul realizării acţiunilor pct. 214-218 a Planului Naţional de Acţiuni menţionat supra, Ministerul Afacerilor Interne a elaborat proiectul de lege pentru modificarea şi completarea Legii nr.200 din 16 iulie 2010 privind regimul străinilor în Republica Moldova,

Analiza şi evaluarea legislaţiei în vigoare a constatat lipsa unor prevederi care să reglementeze intrarea, şederea şi activitatea unor categorii de străini specificaţi în Capitolul 6 al Acordului de Asociere, pentru care s-a convenit facilitarea accesului de stabilire pentru desfăşurarea activităţii acestora.

Proiectul în cauză propune introducerea unor prevederi legale care să acopere aceste aspecte prin completarea noţiunilor ce se conţin în art. 3, precum şi modificarea şi completarea unor articole ale Legii nr.200 din 16 iulie 2010 privind regimul străinilor în Republica Moldova.

În acest sens, se propune completarea alin. (2) din Articolul 19 cu norme ce reglementează eliberarea vizei de lungă şedere pentru cinci categorii de străini specificate la literele h), i), j), k) şi l).

Totodată, se propune completarea Legii menţionate cu două articole noi, Legea se completează cu două articole noi, Articolul 351 şi Articolul 371 , care prevăd condiţii simplificate de acordare şi prelungire a dreptului de şedere provizorie persoanelor transferate temporar cu funcţia de manager, specialiştilor, precum şi stagiarilor absolvenţi

 De asemenea, menţionăm că a fost introdus un capitol nou, “Capitolul III¹, care reglementează dreptul de aflare a vînzătorilor profesionişti, prestatorilor contractuali de servicii şi profesioniştilor independenţi

Ministerul Afacerilor Interne consideră imperativ adoptarea proiectului de Lege din următoarele aspecte şi considerente:

 *Aspectul normativ:*Adoptarea proiectului de lege va opera modificări doar în textul actelor supuse modificării.

 *Aspectul organizatoric:*Adoptarea acestui proiect de lege nu implică crearea de noi structuri specializate pentru realizarea prevederilor din proiectul dat.

 *Aspectul financiar şi economic:*Implementarea acestui proiect de lege nu va necesita cheltuieli financiare suplimentare.

Luînd în consideraţie cele menţionate, Ministerul Afacerilor Interne propune spre aprobare proiectul de lege pentru modificarea şi completarea unor acte legislative.

**Ministru Alexandru JIZDAN**